b'\n_START_ARTICLE_\nOrdinador de bord\n_START_PARAGRAPH_\nUn ordinador de bord (sovint anomenat ECU de \xc2\xab\xc2\xa0Electronic Control Unit\xc2\xa0\xc2\xbb) \xc3\xa9s un ordinador especialitzat (integrat en un vehicle) instal\xc2\xb7lat en el tauler del cotxe segons les especificacions del vehicle per ajudar a la conducci\xc3\xb3 i a respectar de les normes de seguretat. La majoria d\'ordinadors de bord moderns, calculen i mostren informacions b\xc3\xa0siques: Duraci\xc3\xb3 del viatge, dist\xc3\xa0ncia recorreguda, velocitat mitjana, consum mitj\xc3\xa0 i consum instantani de carburant en temps real,\xc2\xa0etc.\n_START_SECTION_\nHist\xc3\xb2ria\n_START_PARAGRAPH_\nEl primer, ordinador de bord mec\xc3\xa0nic, com el Halda Speedpilot, el va dissenyar un fabricant de tax\xc3\xadmetres suec, i va ser produ\xc3\xaft en la d\xc3\xa8cada de 1950 com un accessori de cotxe que permetia al conductor mantenir un prec\xc3\xads,horari de temps particularment \xc3\xbatil en un rally. Va ser instal\xc2\xb7lat com equipament est\xc3\xa0ndard el 1958 en el Saab GT750. El 1952 Fiat 1900 va sortir est\xc3\xa0ndard de f\xc3\xa0brica amb un dispositiu mec\xc3\xa0nic complex, batejat mediometro en itali\xc3\xa0, que mostrava la velocitat mitjana. El 1978, el Cadillac de la divisi\xc3\xb3 de General Motors va introduir un " Ordinador de bord", disponible en el Cadillac Sevilla._NEWLINE_En les seg\xc3\xbcents d\xc3\xa8cades, nom\xc3\xa9s els autom\xc3\xb2bils d\'alta gama i de vegades de gamma mitjana disposaven d\'un ordinador de bord, avui, gaireb\xc3\xa9 tots els cotxes s\'han equipat amb ordinadors de bord, des que els sistemes inform\xc3\xa0tics, electr\xc3\xb2nics i de control han arribat a una fiabilitat i una seguretat suficient per a gestionar les diferents funcions del vehicle (injecci\xc3\xb3, consum, control de velocitat, sistemes d\'ajuda a la conducci\xc3\xb3, ABS, ESP, caixa de velocitats autom\xc3\xa0tica,\xc2\xa0etc.).\n_START_SECTION_\nOBD\n_START_PARAGRAPH_\nAlguns ordinadors de bord poden mostrar els codis de diagn\xc3\xb2stic emprats per la mec\xc3\xa0nica. Aix\xc3\xb2 \xc3\xa9s especialment \xc3\xbatil quan el mec\xc3\xa0nic vol veure els codis tot conduint el cotxe. El 2004,  Lineal Logic va desenvolupar el ScanGauge, que en aquell temps temps era l\'\xc3\xbanic f\xc3\xa0cilment instal\xc2\xb7lable com accessori (via OBDII). Funciona com ordinador de bord, amb 4 indicadors digitals simultanis, i com lector dels codis de diagn\xc3\xb2stic OBDII. Aquest dispositiu t\xc3\xa9 disponibles 12 mesuradors diferents que poden ser utilitzats com 4 indicadors digitals separats. Les unitats de mesura poden ser independentment seleccionades entre km/milles, litres/galons, Celsius/Fahrenheit, i kPa/PSI._NEWLINE_El 2008, el projecte OBDuino va anunciar un disseny baix-cost d\'ordinador de bord DIY que utilitza la interf\xc3\xadcie OBDII i la plataforma  Arduino hobbyist com microcontrolador, va ser alliberat sota una llic\xc3\xa8ncia de codi obert GPL._NEWLINE_Des de fa un temps hi ha disponible a Play Market diferents aplicacions per Android (Easy OBD-II, ScanMaster ELM, wOBD Crazy, entre altres) que dialoguen mitjan\xc3\xa7ant bluetooth amb l\'adaptador de diagn\xc3\xb2stic OBDII " ELM327 ", per a autom\xc3\xb2bils, multimarca.  L\'adaptador ELM327 \xc3\xa9s un microcontrolador PIC programat per dialogar amb  l\'ordinador central del cotxe amb el protocol OBDII i passar les dades al dispositiu Android (p.e.un smartphone ) que \xc3\xa9s capa\xc3\xa7 de mostrar-ho amb una interf\xc3\xadcie gr\xc3\xa0fica.\n_START_SECTION_\nEcon\xc3\xb2metre\n_START_PARAGRAPH_\nUna de les funcions principals de l\'ordinador de bord \xc3\xa9s l\'econ\xc3\xb2metre que en sol formar part integral i serveix per a indicar el consum d\'un vehicle,  la dist\xc3\xa0ncia viatjada, la velocitat mitjana, el consum de combustible mitj\xc3\xa0, i el consum de combustible instantani. Aquest consum instantani no \xc3\xa9s un valor massa \xc3\xbatil per millorar la conducci\xc3\xb3 econ\xc3\xb2mica, per aix\xc3\xb2 se solen mostrar altres mesures, com el consum en els \xc3\xbaltims 100 o 1000 metres o des que s\'ha enc\xc3\xa8s el motor, tamb\xc3\xa9 segons el temps transcorregut (\xc3\xbatil en ciutat i amb embussos).'